**Az európai labdarúgás egységes a rasszizmussal szemben**

**Határozat**

1. Az UEFA Alapszabály előírja, hogy a fő cél a labdarúgás támogatása egész Európában a béke, a megértés és a fair play szellemében **bármiféle megkülönböztetés nélkül**.
2. Hasonlóképpen, az UEFA 11 legfontosabb értéke egy fogadalmat tartalmaz, mely szerint az UEFA a **zéró tolerancia** szemléletmódot alkalmazza a rasszizmus vonatkozásában.
3. Ugyanezen 11 érték kijelenti, hogy a labdarúgásnak példát kell mutatnia. A labdarúgás egyesíti az embereket és áthidalja a különbségeket. Ezért a játék fő elve a **tisztelet**.
4. Ennek fényében, az európai labdarúgás egységes azon határozott meggyőződésében, hogy a rasszizmust és a diszkrimináció egyéb formáit egyszer és mindenkorra **el kell távolítani**a labdarúgásból.
5. Az UEFA és tagszövetségei ezennel elhatározzák, hogy fokozzák erőfeszítéseiket a rasszizmus felszámolására a labdarúgásban. **Szigorúbb szankciókat** kell bevezetni a játékot érintő bármilyen formájú rasszista viselkedéssel szemben.
6. **A játékvezetőknek** meg kell állítaniuk, fel kell függeszteniük, vagy le kell fújniuk a mérkőzést, amennyiben rasszista incidensek történnek. Az UEFA háromlépcsős irányelveit követve, a mérkőzést először meg kell állítani és nyilvános figyelmeztetést adni. Második lépcsőben, a mérkőzés folytatását egy bizonyos időre fel kell függeszteni. Harmadik lépésként – a biztonsági felelősökkel történő egyeztetést követően - a mérkőzést véglegesen le kell fújni amennyiben a rasszista viselkedés nem szűnt meg. Ilyen esetben a felelős csapat elveszíti a mérkőzést.
7. Ha bármelyik **játékos vagy csapatvezető** vétkesnek találtatik rasszista magatartása miatt, minimum tíz mérkőzésre el kell tiltani (vagy egy megfelelő időtartamra egyesületi képviselők esetén).
8. Ha egy egyesület vagy válogatott csapat **szurkolói** rasszista magatartást tanúsítanak, ezt szankcionálni kell (első elkövetésért) részleges stadion bezárással. A második elkövetést teljes stadion bezárással, valamint pénzbírsággal kell szankcionálni.
9. Arra kérjük a klubokat és a nemzeti szövetségeket, hogy **figyelemfelkeltő programokat** szervezzenek a rasszizmus ellen és az UEFA tíz pontos tervét teljes egészében hajtsák végre a rasszizmus elleni küzdelemben. A bármilyen rasszista viselkedés elleni fegyelmi szankciókat figyelemfelkeltő programoknak kell kísérniük, melyekben a rasszizmus ellenes szervezetek segítséget nyújthatnak. Az oktatás nyújthat segítséget a problémák megoldásában mind a labdarúgás, mind pedig szélesebb társadalmi körben.
10. A rasszizmus elleni harcban a **játékosoknak és edzőknek** egyben vezetőknek is kell lenniük. Szólaljanak fel ellene – ez is része az Önök labdarúgás iránti kötelezettségeinek!
11. Az UEFA és a tagszövetségei is teljes mértékben elkötelezik magukat e kemény szankciók és a figyelemfelhívó politika iránt. A labdarúgás **vezetést** is jelent, a pályán és a pályán kívül egyaránt. Az európai labdarúgás egységes a rasszizmus elleni harcban. Állítsuk meg a rasszizmust! **Most**!